Prut

Prut ( Прут,  Prut,  Pruth) je 953 kilometrow dołha rěka na juhozapadnej Ukrainje kaž tež w Rumunskej a Moldawskej, kotraž ćeče z wuchodnych Karpatow do Dunaja. Jedna so wo 20. najdlěšu rěku cyłeje Europy a druhi najdlěši přitok Dunaja. Rěka je na poslednich 300 kilometrach wot města Iași hač k wuliwej pławna.

Wužórli so we wuchodnych Lěsnych Karpatach pod Howerlu, najwyšej horu Ukrainy a ćeče najprjedy do wuchodneho směra do Černiwc, historiskeje stolicy Bukowiny něhdźe 100 kilometrow wuchodnje žórła. Po dalšich 100 kilometrach wobroći so rěka do južneho směra a tworja wotnětka statnu hranicu mjez Rumunskej a Moldawskej. Blisko rumunskeho wulkoměsta Galați, njedaloko Dunajskeje delty, wuliwa so Prut wotlěwa do Dunaja.

Přez lětstotki tworješe rěka zapadnu hranicu Bessarabskeje, kiž běše sčasami zdobom hranica mjez Ruskim carstwom a Osmaniskim mócnarstwom.

 Wotkaz 

Kategorija:Rěka w Rumunskej
Kategorija:Rěka w Moldawskej
1
Kategorija:Rěka w Europje
Kategorija:Pomjezna rěka
Kategorija:Bessarabska